Gaidė

Apie šalia telkšantį ežerą žr. Gaidė (ežeras).

Gaidė – kaimas Ignalinos rajono savivaldybėje, 4 km į pietus nuo Ignalinos AE, 8 km į šiaurės rytus nuo Rimšės, šiaurės rytiniame Gaidės ežero krante. Seniūnaitijos centras. Pro kaimą eina kelias , atšakos į Švikščionis, Kukutėnus. Apylinkėse daug pelkių. Kaime stovi medinė Gaidės Nukryžiuotojo Jėzaus bažnyčia (pastatyta 1938 m.).

 Istorija 

Kaime rastas archeologinis akmeninis įtveriamasis kirvis. Gaidė minima 1514 m., kai Žygimantas Senasis Gaidės dvarą padovanojo Drūkšių parapijai. Pirmoji bažnyčia pastatyta 1712 m., vėliau perstatyta 1819, 1883 m. Dabartinė medinė Nukryžiuotojo Jėzaus bažnyčia pastatyta 1938 m. Gaidėje 1908 m. įsteigta valdinė pradinė mokykla.

XX a. pradžioje pateko į Novoaleksandrovsko apskritį, Rimšės valsčių. Tarpukariu kaimas priklausė Lenkijai (Breslaujos apskritis, Rimšės valsčius). 1921 m. surašymo duomenimis čia gyveno 71 žmonės, visi lenkai.

Sovietmečiu buvo apylinkės centras, Rylovo kolūkio pagalbinė gyvenvietė. 1957–1978 m. veikė kultūros namai, buitinio aptarnavimo paviljonas, felčerių ir akušerių punktas (nuo 1956 m.), biblioteka (1955–1998 m.), mokykla (1935–1948 m. pradinė, 1948–1962 m. septynmetė, vėliau – aštuonmetė), girininkija, paštas, parduotuvė.Ignalinos krašto enciklopedija

|}

 Gyventojai 

Gaidės apylinkių šnektą 1969 m. aprašė Jadvyga Kardelytė leidinyje „Gaidės ir Rimšės apylinkės“.

 Šaltiniai 



Kategorija:Ignalinos rajono savivaldybės gyvenvietės